ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670038602

ขอให้จัดสรรค่าใช้จ่ายในการเดินทางไปพบแพทย์ และขอให้จัดสรรเจ้าหน้าที่ช่วยเคลื่อนย้ายผู้ป่วยติดเตียง ให้แก่ผู้ร้องชื่อ .... อายุ 56 ปี หมายเลขบัตรประจำตัวประชาชน .... ปัจจุบันพักอาศัยอยู่ห้องเช่าเลขที่ 245 ชั้น 4 แฟลตบางชัน (หรือประชาชนเรียกว่า เคหะบางชัน 89) ซอยบางชัน 89 ถนนเสรีไทย แขวงมีนบุรี เขตมีนบุรี กรุงเทพมหานคร หมายเลขโทรศัพท์ .... (ผู้ร้องจดจำที่อยู่ตามสำเนาทะเบียนบ้านไม่ได้ เพราะผู้ร้องได้ขอนำชื่อเข้าทะเบียนบ้านของบุคคลอื่น ที่อยู่ในพื้นที่แขวงมีนบุรี เขตมีนบุรี กรุงเทพมหานคร) เนื่องจากผู้ร้องแจ้งว่าพักอาศัยอยู่กับบุตรสาว ซึ่งเดิมผู้ร้องทำงานเป็นแม่บ้าน รายได้เดือนละ 6000 บาท (หกพันบาทถ้วน) และบุตรสาวผู้ร้องเคยทำงานอยู่ที่ห้างสรรพสินค้าบิ๊กซี แต่แผนกที่บุตรสาวผู้ร้องทำงานถูกยุบ บุตรสาวผู้ร้องจึงได้มาทำงานที่ร้านโทรศัพท์เคลื่อนที่ แต่ปัจจุบันบุตรสาวผู้ร้องไม่ได้ทำงานมาประมาณ 4 เดือนแล้ว ซึ่งคู่รักของบุตรสาวผู้ร้องคอยช่วยเหลือค่าใช้จ่ายบางส่วน เมื่อประมาณ 2 เดือนที่ผ่านมา ผู้ร้องมีอาการความดันสูงและกล้ามเนื้ออ่อนแรง ได้เข้ารับการรักษากับทางโรงพยาบาลนพรัตนราชธานี ที่เป็นโรงพยาบาลตามหน้าบัตรสิทธิการรักษาในโรงพยาบาลโดยใช้สิทธิประกันสังคม ซึ่งปรากฏว่าผู้ร้องเป็นโรคหลอดเลือดสมองตีบ และป่วยอัมพาตครึ่งซีกซ้าย ทำให้ผู้ร้องเป็นผู้ป่วยติดเตียง เดินไม่ได้ มาประมาณ 2 เดือนแล้ว แต่ผู้ร้องยังไม่ได้ขึ้นทะเบียนเป็นผู้พิการ เพราะแพทย์แจ้งว่าจะต้องรอให้ครบ 6 เดือนก่อน ถึงจะสามารถขึ้นทะเบียนเป็นผู้พิการได้ ซึ่งผู้ร้องเคยติดต่อไปยังหมายเลขสายด่วน 1669 เพื่อขอให้ช่วยเหลือในการเดินทางไปยังโรงพยาบาล แต่ทางเจ้าหน้าที่แจ้งว่าจะได้รับกรณีอุบัติเหตุฉุกเฉิน ดังนั้นทุกครั้งที่ผู้ร้องจะต้องเดินทางไปพบแพทย์ จะต้องว่าจ้างรถบริการของเอกชนแบบเดินทางไปกลับ และมีบุคคลช่วยเคลื่อนย้ายผู้ร้องขึ้น-ลง ชั้น 4 ในราคา 1,900 บาท (หนึ่งพันเก้าร้อยบาทถ้วน) ซึ่งผู้ร้องน้ำหนักประมาณ 50 กิโลกรัม เป็นผู้ป่วยติดเตียง เดินไม่ได้ ก็ต้องยกตัวผู้ร้องขึ้นบนแผ่นกระดานเพื่อยกเคลื่อนย้ายผู้ร้องขึ้น-ลง ชั้น 4 ปัจจุบันผู้ร้องไม่มีค่าใช้จ่ายและบุตรสาวผู้ร้องก็ไม่มีงานทำ ถึงแม้ผู้ร้องจะเป็นผู้มีบัตรสวัสดิการแห่งรัฐ แต่ก็ไม่สามารถใช้สิทธิได้มา 2 เดือนแล้ว เพราะการรับชำระค่าสินค้าและบริการ ต้องสแกนใบหน้า และยังมีภาระค่าเช่าบ้านเดือนละ 3,000 กว่าบาท (ไม่สามารถระบุจำนวนเงินที่ชัดเจนได้) และค่าน้ำค่าไฟ โดยผู้ร้องได้รับสิทธิโครงการกระตุ้นเศรษฐกิจ ปี 2567 ผ่านผู้มีบัตรสวัสดิการแห่งรัฐ จำนวนเงิน 10,000 บาท (หนึ่งหมื่นบาทถ้วน) ผู้ร้องได้นำเงินบางส่วนไปชำระหนี้สินและบางส่วนเก็บไว้เป็นค่าใช้จ่ายในชีวิตประจำวัน เพราะหากนำเงินไปว่าจ้างรถบริการของเอกชน ผู้ร้องก็ยังไม่มีเงินเหลือไว้ในชีวิตประจำวัน และผู้ร้องทราบมาว่าโรคหลอดเลือดสมองตีบ จะต้องรับประทานยาตามที่แพทย์สั่งเท่านั้น จึงประสงค์ให้ทางหน่วยงานที่เกี่ยวข้องจัดสรรค่าใช้จ่ายในการเดินทางไปพบแพทย์ และขอให้จัดสรรเจ้าหน้าที่ช่วยเคลื่อนย้ายผู้ป่วยติดเตียงให้กับผู้ร้อง  (รายละเอียดเพิ่มเติมอยู่ในไทม์ไลน์)


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata